CELEX: 32015R1425
Language: sl
Date: 2015-08-24 00:00:00
Title: Izvedbena uredba Komisije (EU) 2015/1425 z dne 24. avgusta 2015 o prepovedi ribolovnih dejavnosti za ribiška plovila z zaporno plavarico, ki plujejo pod zastavo Hrvaške, Francije, Italije, Malte in Španije ali so v navedenih državah registrirana, v zvezi z ribolovom na navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju

26.8.2015   
            
            
               SL
            
            
               Uradni list Evropske unije
            
            
               L 223/3
            
         IZVEDBENA UREDBA KOMISIJE (EU) 2015/1425
   z dne 24. avgusta 2015
   o prepovedi ribolovnih dejavnosti za ribiška plovila z zaporno plavarico, ki plujejo pod zastavo Hrvaške, Francije, Italije, Malte in Španije ali so v navedenih državah registrirana, v zvezi z ribolovom na navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,
   ob upoštevanju naslednjega:
   
               (1)
            
            
               Uredba Sveta (EU) 2015/104 (2) določa količino navadnega tuna, ki jo lahko v letu 2015 ulovijo ribiška plovila in pasti Evropske unije v Atlantskem oceanu, vzhodno od 45° zahodne zemljepisne dolžine, in v Sredozemskem morju.
            
         
               (2)
            
            
               Uredba Sveta (ES) št. 302/2009 (3) od držav članic zahteva, da Komisijo obvestijo o individualnih kvotah, dodeljenih njihovim plovilom z dolžino nad 24 metrov. Pri plovilih za ulov z dolžino manj kot 24 metrov in pasteh morajo države članice Komisijo obvestiti vsaj o kvotah, dodeljenih organizacijam proizvajalcev ali skupinam plovil, ki lovijo s podobnim orodjem.
            
         
               (3)
            
            
               Skupna ribiška politika je zasnovana tako, da s trajnostnim izkoriščanjem živih vodnih virov na podlagi previdnostnega pristopa zagotavlja dolgoročno sposobnost preživetja ribiškega sektorja.
            
         
               (4)
            
            
               Kadar Komisija v skladu s členom 36(2) Uredbe (ES) št. 1224/2009 na podlagi podatkov držav članic in drugih podatkov, ki jih ima, ugotovi, da za ribolovne možnosti, ki so na voljo Evropski uniji, državi članici ali skupini držav članic, velja, da so bile izčrpane za eno ali več orodij oziroma ladjevij, o tem obvesti zadevno državo članico oziroma države članice in prepove ribolovne dejavnosti za zadevno območje, orodje, stalež, skupino staležev ali ladjevje, vključeno v te posebne ribolovne dejavnosti.
            
         
               (5)
            
            
               Podatki, ki jih ima Komisija, kažejo, da so bile ribolovne možnosti za navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju, dodeljene ribiškim plovilom z zaporno plavarico, ki plujejo pod zastavo Hrvaške, Francije, Italije, Malte in Španije ali so v navedenih državah registrirana, izčrpane.
            
         
               (6)
            
            
               Hrvaška je 10. in 24. junija 2015 Komisijo obvestila, da je za svojih devet ribiških plovil z zaporno plavarico, ki so v letu 2015 lovila navadnega tuna, ustavila ribolovne dejavnosti: z 10. junijem za štiri plovila, z 20. junijem za dve plovili in s 24. junijem 2015 za tri plovila, kar pomeni prepoved vseh dejavnosti s 24. junijem 2015 ob 24:00.
            
         
               (7)
            
            
               Francija je 1., 4. in 9. junija 2015 Komisijo obvestila, da je za svojih 17 ribiških plovil z zaporno plavarico, ki so v letu 2015 lovila navadnega tuna, ustavila ribolovne dejavnosti: s 1. junijem za 12 plovil, s 4. junijem za tri plovila in z 9. junijem za dve plovili, kar pomeni prepoved vseh dejavnosti z 9. junijem 2015 ob 10:02.
            
         
               (8)
            
            
               Italija je 30. maja ter 1. in 10. junija 2015 Komisijo obvestila, da je za svojih 12 ribiških plovil z zaporno plavarico, ki so v letu 2015 lovila navadnega tuna, ustavila ribolovne dejavnosti: s 30. majem za štiri plovila, s 1. junijem za sedem plovil in z 10. junijem za preostala plovila, kar pomeni prepoved vseh dejavnosti z 10. junijem 2015 ob 11:21.
            
         
               (9)
            
            
               Malta je 3. julija 2015 Komisijo obvestila, da je za svoje ribiško plovilo z zaporno plavarico, ki je v letu 2015 lovilo navadnega tuna, ustavila ribolovne dejavnosti z 10. junijem 2015 ob 8:00.
            
         
               (10)
            
            
               Španija je 28. maja ter 1. junija in 1. julija 2015 Komisijo obvestila, da je za svojih šest ribiških plovil z zaporno plavarico, ki so v letu 2015 lovila navadnega tuna, ustavila ribolovne dejavnosti: z 28. majem za eno plovilo, s 1. junijem za štiri plovila in z 8. junijem za preostalo plovilo, kar pomeni prepoved vseh dejavnosti z 8. junijem 2015 ob 15:00.
            
         
               (11)
            
            
               Brez poseganja v navedene ukrepe Hrvaške, Francije, Italije, Malte in Španije je nujno, da Komisija potrdi prepoved ribolova navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju za ribiška plovila z zaporno plavarico, ki plujejo pod zastavo zadevnih držav članic EU ali so v zadevnih državah registrirana, in sicer najpozneje s 24. junijem 2015 ob 24:00 za Hrvaško, najpozneje z 9. junijem 2015 ob 10:02 za Francijo, najpozneje z 10. junijem 2015 ob 11:21 za Italijo, z 10. junijem 2015 ob 8:00 za Malto in najpozneje z 8. junijem 2015 ob 15:00 za Španijo –
            
         SPREJELA NASLEDNJO UREDBO:
   Člen 1
   Ribolov navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju z ribiškimi plovili z zaporno plavarico, ki plujejo pod zastavo Hrvaške ali so v tej državi registrirana, se prepove najpozneje s 24. junijem 2015 ob 24:00.
   Navadnega tuna, ulovljenega z navedenimi plovili po navedenem datumu, je prepovedano obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati.
   Člen 2
   Ribolov navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju z ribiškimi plovili z zaporno plavarico, ki plujejo pod zastavo Francije ali so v tej državi registrirana, se prepove najpozneje z 9. junijem 2015 ob 10:02.
   Navadnega tuna, ulovljenega z navedenimi plovili po navedenem datumu, je prepovedano obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati.
   Člen 3
   Ribolov navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju z ribiškimi plovili z zaporno plavarico, ki plujejo pod zastavo Italije ali so v tej državi registrirana, se prepove najpozneje z 10. junijem 2015 ob 11:21.
   Navadnega tuna, ulovljenega z navedenimi plovili po navedenem datumu, je prepovedano obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati.
   Člen 4
   Ribolov navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju z ribiškimi plovili z zaporno plavarico, ki plujejo pod zastavo Malte ali so v tej državi registrirana, se prepove z 10. junijem 2015 ob 8:00.
   Navadnega tuna, ulovljenega z navedenimi plovili po navedenem datumu, je prepovedano obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati.
   Člen 5
   Ribolov navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju z ribiškimi plovili z zaporno plavarico, ki plujejo pod zastavo Španije ali so v tej državi registrirana, se prepove najpozneje z 8. junijem 2015 ob 15:00.
   Navadnega tuna, ulovljenega z navedenimi plovili po navedenem datumu, je prepovedano obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati.
   Člen 6
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. avgusta 2015
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 343, 22.12.2009, str. 1.
   
      (2)  Uredba Sveta (EU) 2015/104 z dne 19. januarja 2015 o določitvi ribolovnih možnosti za leto 2015 za nekatere staleže rib in skupine staležev rib, ki veljajo za vode Unije in za plovila Unije v nekaterih vodah zunaj Unije, o spremembi Uredbe (EU) št. 43/2014 ter o razveljavitvi Uredbe (EU) št. 779/2014 (UL L 22, 28.1.2015, str. 1).
   
      (3)  Uredba Sveta (ES) št. 302/2009 z dne 6. aprila 2009 o vzpostavitvi večletnega načrta za obnovo staleža modroplavutega tuna v vzhodnem Atlantiku in Sredozemskem morju, spremembah Uredbe (ES) št. 43/2009 in razveljavitvi Uredbe (ES) št. 1559/2007 (UL L 96, 15.4.2009, str. 1).